আজি গানৰ শৰাই পাতিলোঁ
আজি, গানৰ শৰাই পাতিলোঁ, প্ৰাণৰ শৰাই

                                     পাতিলোঁ ৷

বিশ্বথাপনাত

মোৰ পূজালৈ মাতিলোঁ, মোৰ পূজালৈ মাতিলোঁ,

                                        বিশ্বজনতা ৷

থাপনাত মই থাপিলোঁ

            শুদ্ধ সুন্দৰতাক ৷

আজি সোণৰ শৰাই পাতিলোঁ

            ৰূপৰ শৰাই পাতিলোঁ

            দুখৰ শৰাই

                চকুপানীৰ মুকুতাৰেই ভৰাই

                        পাতিলোঁ অ’ পাতিলোঁ ৷

                তোকো মাতিলোঁ

                তোকো মাতিলোঁ

                        জনতাকো মোৰ পূজালৈ,

                                মাতিলোঁ মাতিলোঁ ৷

                আজি গানৰ শৰাই পাতিলোঁ  ৷

মোৰ বেদনাত

        হীৰা মাণিক যদি কিবা ফুলে

মোৰ সাধনাত নৱালোকৰ ৰামধেনুখন

            যদিহে জ্বলে 

সংস্কৃতি মোৰ জাতিকাৰ

                যদিহে ফুলে ফলে

অৰ্ঘা-কোষা পূৰ্ণ কৰি বিশ্বতীৰ্থজলে

        মাতিলোঁ মই মাতিলোঁ

            নিমন্ত্ৰণৰ আমন্ত্ৰণৰ

                মন্ত্ৰ বোধনৰ

                উদ্ধোধনৰ

                চিৰ সুন্দৰৰ

জনতাকো মোৰ পূজালৈ মাতিলোঁ,

            মাতিলোঁ আজি

গানৰ শৰাই পাতিলোঁ ৷
জ্যোতি সঙ্গীত